Diari Oficial de la Generalitat Valenciana


Sumari del DOGV 8126, del 13-09-2017 (2017/7817)

Resolució del Programa d'actuació integrada del sector S7.
----------------------------------------------------------

### Dades del document

Número de DOGV
:   8126

Data del DOGV
:   13-09-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/7817


Data del document
:   29-08-2017

Organisme emissor
:   Ajuntament de Cabanes

Tipus de document
:   Resolució

Descriptors 

:   * Cabanes
    * pla d'urbanisme
    * administració local

Resolució del Programa d'actuació integrada del sector S7. [2017/7817]  
El Ple de l'Ajuntament, en sessió celebrada el dia 27 de juliol de 2017, va adoptar l'acord de resolució del Programa d'actuació integrada del sector S7, i es va procedir a la seua exposició al públic de conformitat amb l'article 163 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana i en els termes de l'article 206 del Reial decret 2568/1986, de 28 de novembre, pel qual s'aprova el Reglament d'organització, funcionament i règim jurídic de les entitats locals, sense perjudici del contingut que puga resultar de l'aprovació definitiva de l'acta de la sessió:  
  
  
Resolució Programa actuació integrada del sector S7  
L'Alcaldia, amb data 20 de març de 2017, va dictar la providència en què va disposar «que es procedisca a la instrucció de l'expedient administratiu que possibilite la resolució del Programa d'actuació integrada del sector S7.». Tramitat l'expedient administratiu el cap de Secció d'Urbanisme, d'acord amb el que disposa l'article 172.1 del Reglament d'organització, funcionament i règim jurídic de les entitats locals ha emés un informe en què ha considerat els següents:  
  
  
1. Antecedents de fet  
Primer. Gres Blanc, SA, i Fabricación Española Sanitaria, SA van presentar, amb data 15 d'octubre de 2002 (R. entrada 3069), petició, acompanyada de diversa documentació, en què sol·liciten l'aprovació i l'adjudicació del Programa d'actuació integrada del sector S7.  
  
Segon. Per Resolució de l'Alcaldia, dictada l'11 de novembre de 2002, es va admetre a tràmit l'alternativa tècnica i proposta de Programa d'actuació integrada del sector S7, i se'ls va fer saber que aquesta havia d?«adequar-se a les determinacions i possibles afeccions que puguen establir-se» en l'homologació modificativa de l'àmbit de «l'entorn del nucli urbà de Cabanes», que en eixe moment es trobava en tramitació.  
  
Tercer. La Comissió Territorial d'Urbanisme, en sessió celebrada el 12 de desembre de 2003, va aprovar definitivament el document de l'homologació modificativa de l'entorn del nucli urbà de Cabanes, en què es va incloure el sector S7 de sòl urbanitzable, d'ús característic industrial, amb una superfície d'1.028.041 m² i una edificabilitat de 0,60 m² t/m².  
Quart. El Ple de l'Ajuntament, en sessió celebrada el 23 de gener de 2006, va aprovar provisionalment el programa i pla parcial del sector S7.  
Cinqué. El Ple de l'Ajuntament, en sessió celebrada el 14 de desembre de 2007, va acceptar la cessió de la condició d'agent urbanitzador del sector S7 de la mercantil Fabricación Española Sanitaria, SA, a favor de Accionistas Sindicatos del Gaido, SL, els quals van quedar subrogats als mateixos deures, obligacions i drets davant dels propietaris i administracions públiques que l'agent originari.  
Sisé. El Ple de l'Ajuntament, en sessió celebrada el 2 de febrer de 2008, va aprovar el programa d'actuació integrada, la proposició juridicoeconòmica i el pla parcial del sector S7, supeditat a la presentació del text refós del pla parcial que incorpore els requeriments i condicionants instats en la declaració d'impacte ambiental i informes tècnics. Així mateix es va acordar adjudicar l'execució i la gestió indirecta del dit programa a les mercantils Gres Blanc, SA i Accionistas Sindicats del Gaido, SL.  
Seté. Presentat el text refós del pla parcial del sector S7 el Ple de l'Ajuntament, en sessió celebrada el 26 de març de 2009, va acordar:  
  
Considerar conforme el text refós del pla parcial del sector S7 presentat, reiterant la seua aprovació.  
Comunicar a l'agent urbanitzador, de conformitat amb allò que s'ha regulat en la disposició transitòria quarta del Decret 67/2006, pel qual s'aprova el Reglament d'ordenació i gestió territorial urbanística, que al tractar-se d'un procediment sobre el qual no havia recaigut l'aprovació definitiva amb anterioritat a l'entrada en vigor de la Llei 16/2005 urbanística valenciana, aquesta s'aplicarà als procediments següents: la tramitació i aprovació del projecte d'urbanització, al derivar-se modificacions en aquest, amb l'aprovació del pla parcial. La prestació de garanties. La firma del contracte de programació. La contractació i execució de les obres d'urbanització. La redacció, contingut, tramitació i aprovació del projecte de reparcel·lació. La retaxació de càrregues. La imposició de quotes d'urbanització.  
Huité. El referit acord i ordenances del pla parcial del sector S7 es van publicar, amb data 4 d'agost de 2009, en el Butlletí Oficial de la Província de Castelló número 94. Contra el dit acord la mercantil Seven Stars Cerámica, SL, va presentar recurs contenciós administratiu, el qual va ser desestimat en la Sentència número 333, dictada per la Sala Contenciosa Administrativa, Secció Primera, del Tribunal Superior de Justícia de la Comunitat Valenciana, en actuacions de procediment ordinari núm. 135/2005.  
Nové. L'Ajuntament de Cabanes, per mitjà d'escrits del 16 de juny de 2009 (R. eixida 1873 i 1872), rebuts respectivament el 23 i 22 de juny de 2009, va requerir a Accionistas Sindicatos del Gaido, SL i Gres Blanc, SA, perquè, de conformitat amb l'article 331 del Decret 67/2006, pel qual s'aprova el Reglament d'ordenació i gestió territorial i urbanística, «aporte projecte d'urbanització ajustat al pla parcial definitivament aprovat, a fi de poder iniciar els tràmits per a la seua aprovació, i sense aquest requisit no resulta factible la firma del contracte per al desenvolupament i execució del present programa. Així mateix se'ls comunica, de conformitat amb allò que s'ha regulat en l'article 92 de la Llei 30/1992 de règim jurídic de les administracions públiques i del procediment administratiu comú, que transcorreguts tres mesos sense la presentació de l'esmentat projecte, podrà decretar-se la caducitat de l'expedient, tot això sense perjudici del compliment de la resta dels tràmits que fixa la legislació urbanística per a la firma del contracte i execució del programa, sense que haja presentat cap reclamació per la qual cosa el dit acord va esdevindre ferm.». Transcorregut el termini concedit, no va constar la presentació de la dita documentació.  
Deu. Amb data 6 d'octubre de 2009 (R. eixida 2888 i 2891), novament es remeten sengles escrits a Accionistas Sindicatos del Gaido, SL i Gres Blanc, SA, en els quals es reitera la presentació de la documentació instada en l'apartat precedent, sense que conste la seua aportació.  
  
Onze. Per mitjà d'escrits, de data 21 de febrer de 2011 (R. eixida 462 i 464), rebuts respectivament per Gres Blanc, SA, i Accionistas Sindicatos del Gaido, SL, l'1 de març de 2011 i 25 de febrer de 2011, novament se'ls requereix perquè aporten la documentació i complisquen els requisits exigits en els apartats precedents, i se'ls adverteix expressament que si no compleixen allò que s'ha instat, en el termini de tres mesos, es decretaria la caducitat de l'expedient. Transcorregut el termini concedit, no s'ha presentat la dita documentació, per la qual cosa no ha sigut possible la subscripció del contracte de programació, fet que ha impedit el desenvolupament i l'execució del programa d'actuació integrada.  
Dotze. L'arquitecte municipal, amb data 21 de març de 2017, ha emés un informe en què ha comprovat que no s'han iniciat obres d'urbanització del sector S7.  
Tretze. El cap de Secció d'Urbanisme, amb data 23 de març de 2017, va emetre un informe en relació a la tramitació de l'expedient administratiu tendent a la resolució del Programa d'actuació integrada del sector S7.  
Catorze. L'Ajuntament va complir, de conformitat amb l'article 82 de la Llei 39/2015, d'1 d'octubre, del procediment administratiu comú de les administracions públiques, el tràmit d'audiència als titulars cadastrals de les parcel·les incloses en l'àmbit del programa, per mitjà de la notificació individualitzada i per mitjà de la publicació de l'edicte substitutori, respecte dels titulars a qui no ha pogut practicar-se la notificació.  
Quinze. En el període d'audiència no s'han presentat al·legacions pels propietaris de terrenys. No obstant això, Accionistas Sindicatos del Gaido, SL Fabresa i Gres Blanc, SA, com a agents urbanitzadors del sector S7, presenten respectivament escrits, amb data 29 de maig de 2017 (R. entrada 2089) i 17 de maig de 2017 (R. entrada 1894), en què manifesten:  
Que la situació econòmica del país és la que, contra la seua voluntat, ha impedit l'execució del Programa d'actuació integrada del sector S7, esdevenint, per la dita causa, inviable aquest moment.  
Considera que no hi ha especials circumstàncies que justifiquen la imposició de penalitats, ja que no hi ha contracte de programació, ni s'han produït danys o perjudicis a l'Administració o els propietaris.  
  
Manifesta la seua conformitat en la resolució del Programa del sector S-7, per mutu acord i demandant la classificació de sòl urbanitzable del sector, així com el manteniment de l'ordenació detallada que consta en el pla parcial.  
  
2. Fonaments de dret  
Primer. El present informe se circumscriu a l'àmbit de la legislació urbanística i Llei 39/2015, d'1 d'octubre, del procediment administratiu comú de les administracions públiques.  
Segon. El Ple de l'Ajuntament, en sessions celebrades el 2 de febrer de 2008 i 26 de març 2009, va aprovar definitivament el Programa d'actuació integrada del sector S7, no obstant aixó, la firma del contracte de programació, de conformitat amb allò que s'ha regulat en l'article 331 del Decret 67/2006, de 12 de maig, del Consell, pel qual s'aprova el Reglament d'ordenació i gestió territorial i urbanística (d'ara en avant ROGTU) estava supeditada al previ compliment dels requisits següents: «1. En el termini d'un mes a partir de la notificació de l'acord d'aprovació i adjudicació del programa a l'urbanitzador, i sempre que s'haja produït aprovació igualment definitiva del projecte d'urbanització, es procedirà a la formalització del contracte per al desenvolupament i execució del programa d'actuació integrada. El contracte es formalitzarà en document administratiu sota la fe pública del secretari municipal.  
  
2. Amb anterioritat a la formalització del contracte, l'urbanitzador haurà d'acreditar davant de l'Administració la constitució de la garantia definitiva, la quantia de la qual oscil·larà entre un mínim del 10 % i un màxim del 20 % de les càrregues totals del programa, excloses les despeses a què es refereix l'article 168.2 de la Llei urbanística valenciana, tot això d'acord amb el que disposa l'article 140.3 de la llei referida i les bases reguladores del concurs.»  
Tercer. L'agent urbanitzador no ha aportat per a la seua tramitació la modificació del projecte d'urbanització que havia d'incorporar les modificacions aprovades per l'Ajuntament, ni la garantia definitiva, la qual cosa ha impossibilitat la firma del contracte de la programació i, per consegüent, el compliment de la resta de les obligacions i terminis que imposa la proposició juridicoeconòmica aprovada o, si escau, les fixades en l'article 332 del ROGTU: «1. Llevat que s'establisquen uns terminis més breus en les bases de programació, el desenvolupament del programa d'actuació integrada haurà de subjectar-se al calendari següent:  
a) La presentació dels textos refosos corresponents al planejament o al projecte d'urbanització haurà de produir-se en el termini màxim de dos mesos des que tinga lloc la notificació a l'urbanitzador de l'aprovació, provisional o definitiva, que impose modificacions a l'alternativa tècnica.  
b) L'inici del procediment de pública concurrència per a la selecció de l'empresari constructor haurà de tindre lloc en el termini d'un mes des de la formalització del contracte entre l'urbanitzador i l'administració actuant.  
c) El projecte de reparcel·lació haurà de sotmetre's a informació al públic per l'urbanitzador en el termini màxim de sis mesos des de la finalització del termini per a l'opció per modalitat de retribució previst en l'article 166 de la Llei urbanística valenciana i en aquest reglament. A aquest efecte, l'urbanitzador haurà de presentar davant de l'administració actuant acreditació justificativa de la pràctica de les comunicacions regulades exigibles.  
d) La presentació dels textos refosos corresponents al projecte de reparcel·lació haurà de produir-se en el termini màxim de dos mesos des que tinga lloc la notificació a l'urbanitzador de les modificacions a introduir en el projecte inicialment formulat.  
e) L'inici de les obres d'urbanització haurà de produir-se en el termini de tres mesos des de l'aprovació definitiva del projecte de reparcel·lació, acreditant-se per mitjà d'acta de replantejament subscrita per la direcció de les obres i, almenys per un tècnic municipal. A aquests efectes, l'urbanitzador haurà d'acreditar, en l'acta de replantejament, el pagament als creditors nets del compte de liquidació o bé la consignació de la dita quantitat en la Tresoreria municipal  
f) Les obres d'urbanització hauran de finalitzar en el termini màxim de 36 mesos des que s'inicien. La finalització de les obres s'acreditarà per mitjà del corresponent certificat final d'obres expedit pel director facultatiu.  
2. Els terminis previstos en el número anterior únicament podran ser prorrogats i suspesos d'acord amb el que disposa la legislació de contractes de les administracions públiques. En particular:  
a) Quant a la redacció de textos refosos i projecte de reparcel·lació, resultaran aplicables les regles pròpies del contracte administratiu de consultoria i assistència tècnica.  
b) Pel que es refereix a l'execució de les obres, seran aplicables els preceptes relatius al contracte administratiu d'obres.»  
Quart. Del que s'ha expressat en els apartats anteriors queda acreditat que ha existit una paralització en l'expedient administratiu, imputable únicament i exclusivament a l'agent urbanitzador, per la qual cosa li resulta d'aplicació l'article 95 de la Llei 39/2015, d'1 d'octubre, del procediment administratiu comú de les administracions públiques: «1. En els procediments iniciats a sol·licitud de l'interessat, quan es produïsca la seua paralització per causa imputable a aquest, l'Administració li advertirà que, transcorreguts tres mesos, es produirà la caducitat del procediment. Consumit aquest termini sense que el particular requerit realitze les activitats necessàries per a reprendre la tramitació, l'Administració acordarà l'arxivament de les actuacions, amb notificació a l'interessat. Contra la resolució que declare la caducitat seran procedents els recursos pertinents.  
2. No podrà acordar-se la caducitat per la simple inactivitat de l'interessat en el compliment de tràmits, sempre que no siguen indispensables per a dictar una resolució. La dita inactivitat no tindrà un altre efecte que la pèrdua del seu dret al referit tràmit.  
3. La caducitat no produirà per si sola la prescripció de les accions del particular o de l'Administració, però els procediments caducats no interrompran el termini de prescripció.  
En els casos en què siga possible la iniciació d'un nou procediment per no haver-se produït la prescripció, podran incorporar-se a aquest els actes i tràmits el contingut dels quals s'haguera mantingut igual si no s'haguera produït la caducitat. En tot cas, en el nou procediment hauran de complir-se els tràmits d'al·legacions, proposició de prova i audiència a l'interessat.  
4. Podrà no ser aplicable la caducitat en el cas que la qüestió suscitada afecte l'interés general, o fóra convenient substanciar-la per a la seua definició i esclariment.»  
Caducitat en el procediment que ha d'acordar-se expressament per l'Ajuntament i notificar-se als interessats.  
Cinqué. La disposició transitòria quarta del ROGTU, Procediments de programació iniciats abans de l'entrada en vigor de la Llei urbanística valenciana, que han sigut objecte d'aprovació municipal, de forma expressa o implícita i amb caràcter provisional, estableix, tal com succeeix en el present supòsit, que:   
«1. En els procediments de programació iniciats abans de l'entrada en vigor de la Llei urbanística valenciana, i aprovats per l'Ajuntament, però respecte dels quals no haguera recaigut aprovació definitiva de l'alternativa tècnica amb anterioritat a l'entrada en vigor d'eixa llei, al compliment i execució del programa s'aplicarà el que preveu la Llei urbanística valenciana i aquest reglament, que regirà, formal i substantivament, l'aprovació definitiva dels nous instruments i actuacions següents:  
a) La tramitació i aprovació del projecte d'urbanització, quan s'haguera presentat avantprojecte junt amb l'alternativa tècnica o quan de l'aprovació de l'instrument de planejament es deriven modificacions en aquest.  
b) La prestació de garanties.  
c) La firma del contracte de programació.  
d) La contractació i execució de les obres d'urbanització.  
e) La redacció, contingut, tramitació i aprovació del projecte de reparcel·lació.  
f) La retaxació de càrregues.  
g) La imposició de quotes d'urbanització».  
Tràmits i actuacions entre els que no es troba el procediment de resolució del programa d'actuació integrada.  
Sisé. Actualment està en vigor la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (d'ara en avant LOTUP), que en la seua disposició derogatòria única, entre altres, deroga expressament la Llei 16/2005, de 30 de desembre, urbanística valenciana (d'ara en avant LUV) i el ROGTU. No obstant això, la dita llei, en la seua disposició transitòria cinquena, regula la legislació que li resulta d'aplicació als programes que ja es trobaven aprovats amb anterioritat a la seua entrada en vigor: «Quarta. Programes aprovats. 1 Els programes d'actuació adjudicats amb anterioritat a l'entrada en vigor d'aquesta llei es regiran, quant als seus efectes, compliment i extinció, inclosa la seua duració i règim de pròrrogues, per la normativa que li resultava d'aplicació abans de l'entrada en vigor d'aquesta llei. No obstant això, en el procediment de resolució o pròrroga del programa d'actuació integrada o aïllada no s'haurà de sol·licitar dictamen del Consell Superior del Territori i Urbanisme o òrgan que exercia les seues funcions.»  
Seté. En aplicació del que s'ha expressat en els fonaments invocats en els apartats anteriors, la legislació urbanística per a la resolució del programa hauria de ser la Llei 6/1994, reguladora de l'activitat urbanística (LRAU), ja que aquesta li va resultar d'aplicació per a l'aprovació i adjudicació del Programa d'actuació integrada del sector S7.  
  
Huité. La LRAU no estableix un procediment específic de resolució del programa, diferint aquestt de les normes de contractació administrativa, encara que sí que determina en l'article 29.13 el compliment dels següents requisits, a excepció del dictamen del Consell Superior d'Urbanisme, l'exigència del qual ha sigut eliminada per l'actual LOTUP: «13. Altres incidències. Les relacions derivades de l'adjudicació del programa es regiran per les normes rectores de la contractació administrativa en el que aquestes no contradiguen allò que s'ha disposat per aquesta llei ni siguen incompatibles amb els principis d'aquesta en els termes que reglamentàriament siguen desplegats. La resolució de l'adjudicació s'acordarà per l'administració actuant, amb dictamen previ del Consell Superior d'Urbanisme, que podrà ser instat també per l'urbanitzador. Sense perjudici de les responsabilitats econòmiques que siguen procedents, això determinarà la cancel·lació de la programació i la subjecció de l'àmbit de l'actuació a les previsions de l'article 10. El corresponent acord deurà, a més i quan siga procedent: A) Declarar, de conformitat amb el referit dictamen, l'edificabilitat d'aquells solars el propietari dels quals haja contribuït bastant a les càrregues d'urbanització. B) Iniciar el procediment per a la reclassificació d'aquells terrenys en què, a causa del que s'ha avançat de les obres d'urbanització, siga possible concloure-les en el règim propi de les actuacions aïllades. C) Incoar, si es creu oportú, les actuacions necessàries per a acordar una nova programació del terreny en què el nou urbanitzador assumisca les obligacions de l'antic, afectant els béns i recursos resultants de la liquidació de la programació cancel·lada a executar la que la substituïsca o, en qualsevol altre cas, i excepte perjudici per a l'interés públic o tercer sense culpa, disposar: 1. La devolució de la contribució a les càrregues d'urbanització, efectivament satisfetes i no aplicades a la seua destinació, als propietaris de terrenys en què no s'emprendrà una nova programació, prèvia modificació pel mateix procediment seguit per a la seua adopció dels corresponents actes administratius dictats per a l'execució del programa cancel·lat, o 2. La compensació que siga pertinent als propietaris que hagen contribuït a les càrregues d'urbanització amb càrrec a l'execució de les garanties prestades per l'antic urbanitzador, quan aquesta siga procedent. D) Començar, si escau, la tramitació dels procediments declaratius de l'incompliment de deures urbanístics que siguen pertinents.»  
Nové. El text refós de la Llei de contractes de les administracions públiques, aprovat per Reial decret legislatiu 2/2000, de 16 de juny, és la legislació de contractes vigent en la tramitació d'aquest programa, i és aquesta la que li resulta d'aplicació i, per consegüent, de conformitat amb l'article 41 de l'esmentat precepte legal, per no haver-se constituït la garantia definitiva en el termini de quinze dies per causes imputables a l'adjudicatari, l'Ajuntament està facultat per a declarar desert el contracte.  
Deu. Independentment de la legislació de contractes i de la LRAU, la LOTUP en l'article 164 estableix les següents causes per a la possible remoció de la condició d'agent urbanitzador: «Remoció de l'urbanitzador en les seues funcions 1. La remoció de l'urbanitzador sense mutu acord o amb reconeixement de dret a indemnització requereix, després de l'audiència dels afectats, dictamen del Consell Jurídic Consultiu de la Comunitat Valenciana. 2. Serà revocat el seu encàrrec a l'urbanitzador quan incórrega en: a) Infraccions urbanístiques o mediambientals greus o molt greus, en relació amb l'àmbit programat. b) Obstaculització de l'exercici dels drets i deures urbanístics dels afectats per la programació o realització de pràctiques manifestament restrictives de la competència en el mercat immobiliari relacionades amb el programa d'actuació. c) Incompliment greu dels seus compromisos, falta de prestació de garanties o una altra infracció dels deures de l'urbanitzador directament imposats per la llei o estipulats amb caràcter essencial en el conveni de programació. d) Inactivitat injustificada de l'urbanitzador durant un període de sis mesos consecutius o nou alterns, excepte pròrroga expressa i justificada. e) Renúncia injustificada. f) Incapacitat legal sobrevinguda de l'urbanitzador per a l'exercici de la seua tasca, d'acord amb la legislació de contractes del sector públic. 3. L'acord de revocació comportarà, prèvia ponderació de les circumstàncies de cada cas, algun o alguns dels efectes següents: a) La confiscació de les garanties. b) La imposició de penalitats. c) La indemnització dels danys i perjudicis irrogats a l'Administració o als afectats.»  
  
Onze. L'article 165 de la LOTUP fixa les següents conseqüències de la resolució del programa d'actuació integrada: «article 165. Conseqüències objectives de la caducitat o resolució del programa d'actuació integrada. L'acord de caducitat o resolució del programa d'actuació integrada establirà el que siga procedent per a concloure l'actuació i podrà: a) Declarar l'edificabilitat d'aquells solars el propietari dels quals haja contribuït legalment a les càrregues d'urbanització. b) Iniciar el procediment per a la reclassificació d'aquells terrenys en què, a causa del que s'ha avançat de les obres d'urbanització, siga possible concloure-les en el règim propi de les actuacions aïllades; i autoritzar, si escau, que el propietari de la parcel·la complete la urbanització en règim d'actuació aïllada; i mantindre la resta dels terrenys en alguna de les situacions a què es refereixen els apartats següents. c) Declarar la subjecció de l'àmbit de l'actuació, o de part d'aquest, al règim del sòl urbanitzable sense programació o del sòl no urbanitzable. d) L'Administració, en cas de mantindre la gestió indirecta del programa d'actuació integrada, podrà requerir als qui van formular proposicions juridicoeconòmiques a l'alternativa tècnica seleccionada, per l'ordre derivat de l'aplicació dels criteris d'adjudicació de l'article 126 d'aquesta llei, a fi que accepten l'adjudicació i prosseguisquen amb l'execució del programa d'actuació. e) Subsidiàriament, incoar, si es creu oportú, les actuacions necessàries per a acordar una nova programació del terreny en què el nou urbanitzador, o l'Administració en cas d'optar-se per la gestió directa, assumisca les obligacions de l'antic, afectant els béns i recursos resultants de la liquidació de la programació cancel·lada a executar la que la substituïsca. f) Excepte perjudici per a l'interés públic o tercer sense culpa, es podrà disposar: 1r Deixar sense efecte, en tot o en part, la reparcel·lació aprovada. 2n La devolució de la contribució a les càrregues d'urbanització, en metàl·lic o en terrenys, efectivament satisfetes i no aplicades a la seua destinació, als propietaris de terrenys en què no s'escometrà una nova programació, prèvia modificació, pel mateix procediment seguit per a la seua adopció, dels corresponents actes administratius dictats per a l'execució del programa d'actuació cancel·lat. 3r La compensació que siga pertinent als propietaris que hagen contribuït a les càrregues d'urbanització, amb càrrec a l'execució de les garanties prestades per l'antic urbanitzador, quan aquesta siga procedent. g) Començar, si escau, la tramitació dels procediments declaratius de l'incompliment de deures urbanístics que siguen pertinents, dirimint i declarant les responsabilitats i penalitzacions corresponents i acordant la confiscació de garanties i la imposició de sancions quan siga procedent. h) També podrà acordar-se la directa intervenció gestora de l'Administració per a la prossecució provisional del programa d'actuació mentre es resol sobre la seua resolució i, si escau, nova adjudicació. i) Alçar acta de recepció de la urbanització amb les tatxes que corresponguen, realitzar el mesurament i la liquidació de les obres d'urbanització realment executades i, si escau, entregar-la al nou urbanitzador.»  
  
Dotze. Les obres d'urbanització del sector S7 no s'han iniciat i no s'ha aprovat el projecte de reparcel·lació, per la qual cosa no és procedent:  
Declarar l'edificabilitat dels solars, ja que aquests no existixen en aquests moments.  
Iniciar el procediment per a la reclassificació dels terrenys per a incloure'ls en el règim propi de les actuacions aïllades o a autoritzar els propietaris a completar la urbanització, ja que aquesta no s'ha iniciat.  
  
La devolució de la contribució a les càrregues d'urbanització, efectivament satisfetes i no aplicades a la seua destinació, als propietaris de terrenys en què no s'escometrà una nova programació, prèvia modificació pel mateix procediment seguit per a la seua adopció dels corresponents actes administratius dictats per a l'execució del programa cancel·lat, ja que aquests no s'han adoptat.  
La compensació que siga pertinent als propietaris que hagen contribuït a les càrregues d'urbanització amb càrrec a l'execució de les garanties prestades per l'antic urbanitzador, ja que aquestes no s'han liquidat.  
  
Tretze. L'Ajuntament haurà de ponderar i dirimir sobre:  
A) Declarar la subjecció de l'àmbit de l'actuació al règim del sòl urbanitzable sense programació (situació urbanística anterior a l'aprovació del programa). Aquesta declaració no afectaria la vigència del pla parcial, ja que en aplicació de l'article 67 de la LOTUP «Els plans amb continguts normatius tenen vigència indefinida, llevat que en ells es dispose una altra cosa, i vinculen l'Administració i els particulars. La seua revisió i substitució és procedent en els casos en quà ells mateixos regulen o quan es manifeste la inadequació del seu model territorial a noves circumstàncies.». Així mateix, per a l'aprovació de qualsevol modificació que afecte el dit pla, tal com estableix l'article 63 de la LOTUP i l'article 55 de la LRAU, haurà de seguir-se el procediment previst per a la seua aprovació.  
B) Mantindre la gestió indirecta del programa d'actuació integrada, i en aquest cas podrà requerir els que van formular proposicions juridicoeconòmiques a l'alternativa tècnica seleccionada, per l'ordre derivat de l'aplicació dels criteris d'adjudicació, a fi que accepten l'adjudicació i prosseguisquen amb l'execució del programa d'actuació.  
  
C) Subsidiàriament, incoar, si es creu oportú, les actuacions necessàries per a acordar una nova programació del terreny en què el nou urbanitzador, o l'Administració, en cas d'optar-se per la gestió directa, assumisca les obligacions de l'antic, afectant els béns i recursos resultants de la liquidació de la programació cancel·lada a executar la que la substituïsca.  
D) La indemnització dels danys i perjudicis arrogats a l'Administració, ja que no és procedent la confiscació de garanties al no haver-se depositat, ni a l'establiment de penalitats al no haver-se iniciat cap prestació.  
Catorze. No resulta possible la confiscació de les garanties al no haver-se depositat, ni tampoc s'aprecien especials circumstàncies per a determinar l'existència de danys i perjudicis a aquesta administració.  
  
Quinze. No es considera necessària la firma amb l'agent urbanitzador de cap conveni per a la resolució del Programa d'actuació integrada del sector S7, ja que en el seu moment no va arribar a formalitzar-se el contracte de programació, per la qual cosa per a la resolució del programa és bastant l'acord que adopte l'Ajuntament de Cabanes i la manifestació de conformitat i mutu acord en resolució del programa formulada per l'agent urbanitzador.  
Setze. Queda acreditat que hi ha el mutu acord amb l'agent urbanitzador per a la resolució del programa del sector S7, per la qual cosa de conformitat amb l'article 164 de la LOTUP, no es requereix dictamen del Consell Jurídic Consultiu de la Comunitat Valenciana.  
Dèsset. No és procedent, en aplicació de l'article 163 de la LOTUP, preveure cap compensació a l'agent urbanitzador o als propietaris per la resolució del programa, ja que aquesta es basa en la falta de la firma del contracte de programació i la impossibilitat del compliment de les condicions fixades per l'Ajuntament i no per causes de força major o per canvis de criteris de planejament o programació.  
Díhuit. En el present procediment no s'ha instat la modificació o anul·lació de l'ordenació detallada aprovada (pla parcial del sector S7), tramitació que, de conformitat amb l'article 63 de la LOTUP, ha de seguir el mateix procediment específic que per a la seua aprovació. No obstant això, el manteniment de l'ordenació detallada aprovada no suposa ni pressuposa que aquest ajuntament no puga exercir plenament les competències de planejament que li atorga l'article 2 de la LOTUP respecte al programa i pla parcial del sector S7.  
Per tot això, es proposa al Ple de l'Ajuntament l'adopció de l'acord següent:  
1r. Declarar la caducitat del present expedient, resolent i declarant desert el contracte o conveni de programació que aquest ajuntament, en sessions celebrades el dia 2 de febrer de 2008 i 26 de març de 2009, va adjudicar a les mercantils Gres Blanc, SA, i Accionistas Sindicatos del Gaido. Així com acordar la remoció, per mutu acord, de la seua condició d'agent urbanitzador del sector S7, al no haver complit els requisits exigits en els dits acords per a la firma del contracte de programació i no haver aportat les garanties exigides per a això.  
  
2n. Considerar que no s'ha acreditat en l'expedient l'existència d'especials circumstàncies que justifiquen la imposició de penalitats o que s'hagen produït danys i perjudicis a aquesta administració per l'incompliment dels requisits exigits per l'Ajuntament i que han impossibilitat la firma del contracte de programació. Tampoc resulta factible la confiscació de la garantia, ja que aquesta no s'ha depositat.  
  
3r. No és procedent el reconeixement de cap d'indemnització a l'agent urbanitzador o als propietaris per la resolució del programa, ja que aquesta no es basa en causes de força major o per canvis de criteris de planejament o programació.  
4t. La resolució del programa d'actuació integrada no comporta l'anul·lació o modificació del pla parcial del sector S7. No obstant això, el manteniment de l'ordenació detallada aprovada no pot suposar ni pressuposar que aquest ajuntament no puga exercir plenament les competències de planejament que li atorga l'article 2 de la LOTUP respecte al pla parcial del sector S7.  
5é. Declarar la subjecció de l'àmbit de l'actuació al règim del sòl urbanitzable sense programació (situació urbanística anterior a l'aprovació del programa).  
Aquest assumpte va ser dictaminat favorablement per la Comissió Informativa d'Urbanisme i Infraestructures reunida en sessió ordinària el 20 de juliol de 2017.  
Se sotmet a votació dels regidors la proposta de l'Alcaldia; el resultat d'aquesta és el que segueix:  
Vots a favor: onze (PSPV/PSOE, Units pel Poble: Compromís, Partit Popular, Ciutadans).  
Vots en contra: no cap.  
Voten abstenció: no cap.  
Per tant, queda aprovada per unanimitat la proposta de l'Alcaldia.  
  
  
Cabanes, 29 d'agost de 2017.- L'alcaldessa: Virginia Martí Sidro.